Bežce

Bežce môže byť aj neživotné množné číslo slova bežec, pozri bežec.

Bežce alebo paleognátne vtáky (lat. Palaeognathae; iné slovenské a latinské názvy pozri nižšie) sú taxón vtákov patriaci do taxónu Neornithes, v rámci ktorého tvoria opak taxónu Neognathae. Taxón Palaeognathae pozostáva z radov pštrosotvaré (Struthioniformes), kazuárotvaré (Casuariiformes), kiviotvaré (Apterygiformes), †vuronotvaré (Aepyornithiformes), nanduotvaré (Rheiformes), †moatvaré (Dinornithiformes), tinamotvaré (Tinamiformes) a niekedy aj z radu †Lithornithiformes. Z uvedených radov sa všetky rady neschopné letu, t. j. všetky uvedené rady okrem radov tinamotvaré a Lithornithiformes, tradične klasifikovali ako taxón bežce v najužšom zmysle alebo ploskoprsé vtáky (lat. Ratitae; iné slovenské a latinské názvy pozri nižšie).

 Charakteristika
Rady †Lithornithiformes a tinamotvaré vedia lietať, ostatné rady (t. j. Ratitae v tradičnom ponímaní) nevedia lietať, ale pôvodní príslušníci taxónu Palaeognathae pravdepodobne všetci vedeli lietať. Hlavným spoločným znakom vtákov z taxónu Paleognathae je skutočnosť, že majú tzv. paleognátnu lebku, čiže ich čerieslo (vomer) je veľké, pomerne masívne, vzadu mierne vidlicovité a dosahuje k podnebným kostiam (palatina) a krídlovitým kostiam (pterygoidea). Ďalšie spoločné znaky vtákov z tohto taxónu (ktoré sa ale sčasti vyskytujú aj u niektorých príslušníkov taxónu Neognathae) sú napríklad pravidelné rozmiestnenie operenia na tele, malý redukovaný jazyk, stavba panvy a priedušnice, prítomnosť penisu, spôsob hniezdenia a morfologická nerozlíšenosť pohlavných chromozómov. Okrem toho majú silné dolné končatiny a všetky (čiastočne okrem kiviotvarých) vynikajúco a rýchlo behajú (dobre behajú aj tinamotvaré, hoci tie vedia aj lietať).bežce. in: Pyramída (encyklopedický časopis) S. 381 

Nelietavým taxónom (Ratitae v tradičnom ponímaní) chýba na prsnej kosti kostený hrebeň, ktorý majú všetky ostatné druhy vtákov (Aves). Krídla síce majú vyvinuté, ale letky majú tvar ozdobných pier s pružnými nepevnými kostrnkami a s uvoľnenými zástavicami, prípadne premenenými na mohutné pichliačovité útvary. Pri kiviotvarých, vuronotvarých a moatvarých sú krídla natoľko redukované, že sú prakticky neviditeľné - zachovalo sa iba tzv. vestigium (náznak) krídiel skryté v perí alebo v svaloch. Nelietavé taxóny buď nemajú pneumatizované kosti alebo je v niektorých prípadoch pneumatizácia kostí značne redukovaná.  

 Výskyt 
Geografický výskyt jednotlivých radov:Smith DA. Palaeognathae: Apterygiformes, Casuariiformes, Rheiformes, Struthioniformes; Tinamiformes. Pathology of Wildlife and Zoo Animals. 2018:635–51. 
 †Lithornitiformes v Severnej Amerike a Európe,
 pštrosotvaré (Struthioniformes) sa (dnes) vyskytujú v Afrike, 
 kazuárotvaré (Casuariiformes) v Austrálii (niektoré aj na Novej Guinei), 
 kiviotvaré (Apterygiformes) a †moatvaré (Dinornithiformes) na Novom Zélande, 
 †vuronotvaré (Aepyornithiformes) na Madagaskare, 
 nanduotvaré (Rheiformes) a tinamotvaré (Tinamiformes) v Južnej Amerike (tinamotvaré aj v Strednej Amerike).

 Systematika 
Vysvetlivka: V tejto kapitole sú A, B, C...pomocné označenia na rozlíšenie rôznych významov toho istého názvu.

 Základné skupiny a ich názvy 
 Palaeognathae 
Taxón Palaeognathae v základnom, čiže najširšom vymedzení (ďalej pomocne nazývaný Palaeognathae A) zahŕňa rady †Lithornithiformes, pštrosotvaré, kazuárotvaré, kiviotvaré, †vuronotvaré, nanduotvaré, †moatvaré a tinamotvaré. V užšom zmysle je taxón Palaeognathae (ďalej nazývaný Palaeognathae B) obmedzený len na korunovú skupinu, čо vo väčšine súčasných systémov znamená, že nezahŕňa rad Lithornithiformes. V nepresnom, najužšom zmysle sa taxón Palaeognathae (ďalej nazývaný Palaeognathae C) občas stotožňuje s nižšie spomínaným taxónom Ratitae v najužšom zmysle, čiže nezahŕňa Lithornitiformes ani tinamotvaré. Palaeognathae A aj B sú monofyletické taxóny. Opakom taxónu Palaeognathae A či B je taxón Neognathae (po slovensky letce alebo neognátne vtáky).

Taxón dnes označovaný názvom Palaeognathae A či B sa ojedinele vyskytoval už od prvej polovice 19. storočia pod názvom Struthiones, ale dnešný názov Palaeognathae tento taxón dostal až v roku 1900 a až odvtedy (definitívne od polovice 20. storočia) sa v literatúre začal vyskytovať častejšie. Celkovo má taxón Palaeognathae A či B v literatúre tieto názvy:
- Pal(a)eognathae/ zriedkavo: Pal(a)eognathia/ zriedkavo: Pal(a)eognathes [doslova: staročeľustné] (po slovensky bežceIVANIČ PORHAJAŠOVÁ, J. et al. Zoológia. Nitra: Slovenská poľnohospodárska univerzita v Nitre, 2018, S. 91MAJZLAN, O. Bezchordáty a chordáty. (Vybrané kapitoly). Bratislava: OIKOS, 1998. S. 247, 248TRNKA, A. Zoológia chordátov pre pedagogické fakulty. Trnava: Trnavská univerzita, 2001, S. 111 alebo paleognátne vtákyORSZÁGHOVÁ, Zlatica a Janka SCHLARMANNOVÁ. Slovník zoologických termínov a taxónov. Bratislava: Univerzita Komenského, 2010, S. 220; niektorí autori tento taxón uvádzajú bez slovenského mena, t. j. len v podobe PalaeognathaeTIRJAKOVÁ, E. Systém eukaryotických jednobunkovcov a živočíchov. 2015 FERIANC, O. Slovenské názvoslovie vtákov. Bratislava: Slovenská akadémia vied, 1958, S. 6);
- Pan-Palaeognathae (tento názov sa používa len vo význame Palaeognathae A a slúži na jednoznačné odlíšenie taxónu Palaognathae A od taxónu Palaeognathae B)Widrig, K. (2024). Palaeobiology and flight capacity of volant palaeognaths (Pan-Palaeognathae: Lithornithidae): implications for the common ancestor of extant palaeognaths and early crown birds [Apollo - University of Cambridge Repository]. https://doi.org/10.17863/CAM.114349;
- Struthioniformes/Struthiones [doslova: pštrosotvaré/pštrosy]Kuhl, Heiner; Frankl-Vilches, Carolina; Bakker, Antje; Mayr, Gerald; Nikolaus, Gerhard; Boerno, Stefan T.; Klages, Sven; Timmermann, Bernd; Gahr, Manfred (4 January 2021). "An Unbiased Molecular Approach Using 3′-UTRs Resolves the Avian Family-Level Tree of Life". Molecular Biology and Evolution. 38 (1): 108–127 (po slovensky pštrosotvaré/pštrosy alebo bežce a tinamy; o rôznych významoch názvu pštrosotvaré pozri aj v článku pštrosotvaré);
- Ratitae/Ratites [doslova: plťové] (o Ratitae pozri aj nižšie);
- Eoaves [doslova: skoré vtáky] (Eoaves v širšom zmysle zahŕňa aj taxón Galloanserae);
- Dromaeognathae [doslova: bežcočeľustné] (Dromaeognathae v užšom zmysle zahŕňa len rad tinamotvaréBRODKORB, P.. Catalogue of fossil birds. Part 1 (Archaeopterygiformes through Ardeiformes). Bulletin of the Florida State Museum. Biological sciences 7 (4), June 1963. S. 193).

 Ratitae 
Do roku 1900, resp. do polovice 20. storočia, sa v literatúre taxón dnes označovaný ako Palaeognathae A obyčajne neuvádzal a namiesto neho sa uvádzal taxón Ratitae (Ratites) v najužšom zmysle (ďalej pomocne nazývaný Ratitae C), ktorý zahŕňa len nelietavé vtáky z taxónu Palaeognathae A a staršie sa nazýval aj napríklad Brevipennes, Cursores, Struthiones a pod. (prehľad názvov pozri nižšie). Ratitae C teda zodpovedá taxónu Palaeognathae A okrem radov tinamotvaré a Lithornithiformes (inými slovami: zodpovedá taxónu Palaeognathae C), pričom ale do začiatku 20. storočia niekedy navyše zahŕňal aj to, čo dnes voláme rad dropotvaré (Otidiformes), plus niektoré ďalšie taxóny (uvedené sú dole na konci kapitoly Vnútorná systematika). Pretože niektorí autori aj po rozšírení používania taxónu Palaeognathae A až do začiatku 21. storočia tvrdili, že je Ratitae C monofyletický taxón, taxón Ratitae C sa niekedy vyskytoval aj v systémoch až do začiatku 21. storočia, ale zvyčajne už len ako podskupina taxónu Palaeognathae A. Podľa súčasných prác však Ratitae C nie je monofyletický taxón, preto s týmto taxónom najnovšie texty už nepracujú alebo ho spomínajú len ako neformálnu skupinu. Taxón Ratitae C bol pôvodne myslený ako opak taxónu Carinatae - letce (vrátane tinamotvarých), resp. v niektorých systémoch opak taxónov Carinatae - letce (vrátane tinamotvarých) a Impennes - plavce; pretože však taxón Carinatae má dnes viacero rôznych vymedzení (môže byť napríklad synonymom taxónu Ornithuromorpha), tento priamy súvis medzi pojmami Ratitae C a Carinatae sa stratil. Niektorí slovenskí autori priraďujú slovenský názov bežce výslovne len k taxónu Ratitae C (a teda nie k taxónu Palaegnathae A); preto potom niekedy napríklad taxón Palaeognathae A neoznačujú názvom bežce, ale ponechávajú ho bez slovenského mena alebo ho označujú názvom "bežce a tinamy" či názvom paleognátne vtáky (pozri vyššie).

Taxón Ratitae (Ratites) v širšom zmysle (ďalej pomocne nazývaný Ratitae B), ktorý uvádza napr. Benton 2024/2014/2005, zahŕňa aj tinamotvaré, čiže zodpovedá taxónu Palaeognathae A okrem radu Lithornithiformes (inými slovami: zodpovedá taxónu Palaeognathae B). Taxón Ratites/Ratitae v najširšom zmysle (ďalej pomocne nazývaný Ratitae A) je zhodný s taxónom Palaeognathae A. 

Celkovo má (resp. mal) taxón Ratitae C v literatúre tieto názvy: 
- Ratitae/Ratites (po slovensky bežceZo zoologickej nomenklatúry II. In: Slovenské odborné názvoslovie č. 8, 1954, S. 238, bežciPECHOČ, K. Zoologia pre vyššie triedy stredných škôl. Praha: Československá Grafická Unia, 1935, S. 115, ploskoprsé vtáky a ako nadrad aj pštrosovidnéHENSEL, K. et al. Zásady tvorenia slovenského menoslovia živočíchov. in: Kultúra slova č. 10, 1987. S. 351) [Poznámka: Taxón Ratitae C v minulosti ojedinele nazahŕňal rad kiviotvaré];
- Struthioniformes/Struthiones (po slovensky pštrosotvaré/pštrosyORSZÁGHOVÁ, Zlatica; PUCHALA, Peter; KOCIAN, Ľudovít; SOBEKOVÁ, Karolína; BALÁŽ, Michal. Zoologický slovník : vtáky - Aves. 1. vyd. Bratislava : Univerzita Komenského, 2006. 94 s. ISBN 80-223-2171-0. S. 65);
- nepresne: PalaeognathaePATURI, F. et al. Kronika Zeme. Bratislava: Fortuna Print, 1996, S. 550, 429, 343 (po slovensky bežce);
- Brevipennes [doslova: krátkokrídle] (po slovensky krátkokrídleFERIANC, O. Zoologia pre vyššie triedy stredných škôl. Bratislava: Štátne nakladateľstvo, 1947, S. 174 [tento názov ale alternatívne znamenal rad žeriavotvaré] alebo pštrosovitéFERIANC, O. Zoologia pre VII. a VIII. triedu slovenských gymnázií...1941. S. 165 [nie je zhodné s čeľaďou pštrosovité] alebo pštrosovitípštrosovití. in: Slovenský náučný slovník III. 1932. S. 112DANĚK, G. Zoologia pre vyššie triedy stredných škôl. 1936. S. 146)
- Cursores/Cursorii [doslova: bežce] (po slovensky: bežciRízner, Ľ. V. Živočíchopis. Uh. Skalica 1875. S. 95), 
- ostatné názvy: Currentes [doslova: bežce], Proceri/Proceres [doslova: vysoké], Megistanes [doslova: najväčšie], Platysternae [doslova: ploskoprsé], Homalosternii [doslova: ploskoprsé], Platycoracoideae [doslova: ploskokorakoidné], Rudipennes [doslova: drsnopernaté], Rasores [doslova: škrabáče], Fissipedes bidactyles et tridactyles [doslova: delenonožné dvojprsté a trojprsté], Aves Ratitae [doslova: vtáky plťové], Neornithes Ratitae [doslova: Neornithes plťové].Straußvögel. in: Meyers Konversations-Lexikon. 4. Auflage. Band 15 (1889), S. 383GRAY, G. R. Catalogue of British Birds in the Collection of the British Museum. 1863. S. 133 
V slovenčine sa do začiatku či polovice 20. storočia namiesto tvaru bežce/bežci niekedy používali tvary behúniGyőrffy I. Prírodopis ... pre žiakov ľud. škôl. 9. vyd. Ostrihom 1899. S. 23Matzenauer F. O. Krátky prírodopis. 2. vyd. B. Štiavnica 1874. S. 29 (Poznámka: Latinský názov nie je uvedený) či behavciFUCHS, J. et al. Začiatky prírodopisu. Pešťbudín: Majetok Viléma Lauffera, 1879. S. 12 (Poznámka: Latinský názov nie je uvedený)/behavceKožehuba J. Prírodopis pre nár. školy. Diel 1. Živočíchopis. Turč. Sv. Martin 1872, S. 23 (Poznámka: Latinský názov nie je uvedený)ERTL, H., CSIZMADIA, A. Učebná kniha - Tankönyv pre slovenské každodenné a opakujúce ľudové školy: obsahuje zemepis, dejepis Uhorska, ústavovedu, prírodopis, silozpyt a zdravovedu. Budapešť: Singer a Wolfner, 1903, S. 92 (Poznámka: Latinský názov nie je uvedený)LUKÁČ, K., SIVÁK, J. Prírodopis pre školy ľudové. Prešov: Štehrovo kníhkup., 1923, S. 37 (Poznámka: Latinský názov nie je uvedený)ŽITKOV, B. M., FERIANCOVÁ-MASÁROVÁ, Z., FERIANC, O., FERIANC, J. Zvieratá a vtáky povrchu zemského. Martin: Osveta, 1953, S. 123.

 Taxonomická úroveň 
Taxón Palaeognathae A alebo B (prípadne C) má v závislosti od autora obyčajne taxonomickú úroveň podtriedaTimeline Evolution – Die zoologische Sammlung der Universität Heidelberg Centre for Organismal Studies Heidelberg, 2023 , infratriedaSmith DA. Palaeognathae: Apterygiformes, Casuariiformes, Rheiformes, Struthioniformes; Tinamiformes. Pathology of Wildlife and Zoo Animals. 2018:635–51., kohorta, divízia alebo nadradCARROLL, R. L. 1988. Vertebrate Paleontology and Evolution. New York: W.H. Freeman and Company, S. 624. Ak je ten istý taxón v danom systéme nazvaný Ratitae, má niekedy aj taxonomickú úroveň parvtrieda.MONROE Jr., B. L., SIBLEY, C. G. A World Checklist of Birds. New Have: Yale University Press, 1993 Ten istý taxón má taxonomickú úroveň rad, ak má v danom systéme názov Struthioniformes či Struthiones.

Taxón Ratitae C  (aj ak je označený starými názvami Brevipennes či Cursores a podobne) má v závislosti od autora obyčajne taxonomickú úroveň podtrieda, infratriedaBrodkorb, P. Catalogue of fossil birds. Part 1 (Archaeopterygiformes through Ardeiformes). Bulletin of the Florida State Museum. Biological sciences 7 (4), 19[17] Jun 1963. S. 196, subkohorta, nadrad alebo radBÜTSCHLI, O. Vorlesungen über vergleichende Anatomie Einleitung, vergleichende Anatomie der Protozoen, Integument und Skelet der Metazoen, allgemeine Körper- und Bewegungsmuskulatur, elektrische Organe, Nervensystem, Sinnesorgane und Leuchtorgane. 1921. S. 60 . Ten istý taxón má taxonomickú úroveň rad, ak má v danom systéme názov Struthioniformes či Struthiones.

 Vnútorný systém 
bežce A/ paleognátne vtáky A/ bežce a tinamy A/ pštrosotvaré A/ pštrosy A (Palaeognathae A) [= Pan-Palaeognathae; Struthion(iform)es A; Eoaves A; Ratitae A; Ratites A] - O iných významoch názvu pštrosotvaré (Struthioniformes, Struthiones) pozri v článku pštrosotvaré. Taxón Eoaves B zahŕňa aj taxón Galloanserae.:
 rad †Lithornithiformes [= Lithornithimorphae] - Do 80. rokov 20. storočia sa tento taxón zaraďoval obyčajne do dravcov (napríklad kondorov) a sčasti do turakotvarých a neskôr sa niekedy zaraďoval ako sesterský taxón radu tinamotvaré.
 čeľaď †Lithornithidae
 bežce B/ paleognátne vtáky B/ bežce a tinamy B/ pštrosotvaré B/ pštrosy B (Palaeognathae B) [= Struthion(iform)es B; Eoaves C; Ratitae B; Ratites B] - Taxón bežce C/ploskoprsé vtáky/pštrosovidné/pštrosotvaré C/pštrosy C (Ratitae C) [= Ratites C; Palaeognathae C; Struthion(iform)es C] nezahŕňa tinamotvaré.
 incertae sedis:
 čeľaď †Medioolithidae
 čeľaď †Eremopezidae - vrátane bývalého rodu †Stromeria. 
 rad †Remiornithiformes- Do 80. rokov 20. storočia sa tento taxón zaraďoval do taxónu Galloanserae.
 čeľaď †Remiornithidae
 rad pštrosotvaré/pštrosy D (Struthioniformes D) [= Struthiones D; Struthionimorphae A] - O iných významoch pštrosotvarých pozri aj v článku pštrosotvaré. O Struthionimorphae B pozri nižšie. 
 ... (viacero vyhynutých čeľadí, vrátane †Palaeotididae)
 čeľaď pštrosovité (Struthionidae)
 Notopalaeognathae
 Novaeratitae [= Apterygimorphae A]
 rad kazuárotvaré/kazuárovce/kazuáre (Casuariformes) [= Casuarii; Megistanes AEmeu. In: Encyclopaedia Britannica 1911 ; Casuariimorphae A] - Taxón Casuariimorphae B zahŕňa aj kiviotvaré. Megistanes B je staré synonymum taxónu Ratitae C.
 čeľaď kazuárovité (Casuariidae) – vrátane emuovitých (Dromaiidae).
 rad kiviotvaré/kivi (Apterygiformes) [= Apteryges]
 čeľaď kiviovité (Apterygidae)
 rad †vuronotvaré/vurony (Aepyornithiformes) [= Aepyornithes] - Staršie sa tento rad niekedy zaraďoval vedľa radu pštrosotvaré D, spolu s ktorým tvorili nadrad Struthionimorphae B.
 čeľaď †vuronovité (Aepyornithidae)
 rad nandutvaré/nanduotvaré/nandu (Rheiformes) [= Rheae; Rheimorphae] - Presné zaradenie tohto taxónu je sporné. Staršie sa napríklad niekedy zaraďoval ako súčasť radu pštrosotvaré D, neskôr napríklad ako bazálny rad taxónu Notopalaeognathae alebo ako sesterský taxón taxónu Novaeratitae a najnovšie sa zdá, že ide o sesterský taxón taxónu Dinocrypturi.
 čeľaď nanduovité (Rheidae) - vrátane bývalej čeľade †Opisthodactylidae
 Dinocrypturi [= Tinamomorphae A] - Tento taxón sa niekedy zaraďuje ako súčasť taxónu Novaeratitae.
 rad †moatvaré/moa (Dinornithiformes) [= Dinornithes] - Livezey-Zusi 2007 majú tento rad zaradený vedľa radu kiviotvaré, spolu s ktorým tvoria nadrad Apterygimorphae B.
 ...(viacero vyhynutých čeľadí)
 rad tinamotvaré/tinamy (Tinamiformes) [= Tinami; Crypturi; Crypturiformes; Tinamimorphae B; Dromaeomorphae; Dromaeognathae A] - V minulosti sa niekedy považovali za príbuzné s radom kurotvaré (Galliformes) alebo za jeho súčasť. Dromaeognathae B je staré synonymum taxónu Palaeognathae A.
 čeľaď tinamovité (Tinamidae)
Poznámka: Online dostupný prehľad rôznych názorov na vzťahy medzi jednotlivými radmi bežcov (Palaeognathae či Ratitae) publikovaných v rokoch 1974 - 2010 uvádza Brinkmann 2010BRINKMANN, J. Vergleichende Untersuchungen an der Hinterextremität
palaeognather Vögel im Hinblick auf deren phylogenetische Systematik. Dissertation - Fakultät für Biologie
der Eberhard Karls Universität Tübingen. 2010, S. 496-497, 10-12  a novšie názory na tieto vzťahy uvádza Boyd 2025.

Podľa niektorých názorov niekde do taxónu Palaeognathae patria aj rody †Itaboravis a †Lavocatavis, ktoré sa inak väčšinou zaraďujú do radu kariamotvaré (Cariamiformes).  

Do taxónu Palaeognathae A či B sa staršie niekedy zaraďovali aj niektoré z nasledujúcich (dnešných) taxónov:
- čeľaď †Eleutherornithidae - dnes sa zaraďuje do radu kariamotvaré;
- rad †Palaeocursornithiformes (obsahuje jedinú čeľaď †Palaeocursornithidae/Cursornithidae) - dnes sa považuje za pterosaura;
- rad †Patagopterygiformes (obsahuje jedinú čeľaď †Patagopterygidae) - dnes sa zaraďuje medzi bazálne Ornithuromorpha;
- rad †Ambiortiformes (chápaný v najužšom zmysle, t. j. len čeľaď †Ambiortidae) - dnes sa zaraďuje medzi bazálne Ornithuromorpha alebo bazálne Ornithurae;
- (do 60. rokov 20. storočia:) rad †Caenagnathiformes/Caenagnathae (obsahuje jedinú čeľaď †Caenagnathidae) - dnes sa zaraďuje do nevtáčich dinosaurov. 

Do taxónu Ratitae C sa zhruba do začiatku 20. storočia niekedy zaraďovali aj niektoré z nasledujúcich (dnešných) taxónov:heslá Fossil Birds, Odontornithes, Ratitae, Stereornithes. in: NEWTON, A. et al. A dictionary of birds. Londýn: A. and C. Black. 1896. S. 281, 649-652, 766, 904-908 
- rad dropotvaré/dropy (Otidiformes) JEŽO, M. Školník pre školy elementárne, slovenské. V Trnave: G. a E. Bežo, 1921, S. 85(dropy sa do Ratitae C ojedinele zaraďovali ešte v 2. polovici 20. storočiavtáky. in: Svet živočísnej ríše. Martin: Osveta. 1984 (1978). S. 552)– dnes sa zaraďujú ako samostatný rad v rámci taxónu Neoaves 
- rad †Hesperornithiformes – dnes sa zaraďuje ako bazálny taxón taxónu Ornithurae;
- rad †Ichthyornithiformes – dnes sa zaraďuje ako bazálny taxón taxónu Ornithurae;
- čeľaď †forusracidy/hrôzovtáky (Phorusrhacidae) v širšom zmysle – dnes sa zaraďuje do radu kariamotvaré;
- rad †Gastornithiformes (vrátane Diatrymiformes) – dnes sa zaraďuje do taxónu Galloanserae;
- rad †Dromornithiformes (obsahuje jedinú čeľaď †Dromornithidae) – dnes sa zaraďuje do taxónu Galloanserae;
- rod †Dasornis (vrátane "rodu" Megalornis)– dnes sa zaraďuje do radu †Odontopterygiformes (s jedinou čeľaďou Pelagornithidae), ktorý sa väčšinou zaraďuje do taxónu Galloanserae;
- rod †Laopteryx – dnes sa zaraďuje do pterosaurov.

Zdroje kapitoly Vnútorný systém (ak vyššie nie je uvedené inak): ([])George Sangster, Edward L. Braun, Ulf S. Johansson, Rebecca T. Kimball, Gerald Mayr, Alexander Suh. 2022: Phylogenetic definitions for 25 higher-level clade names of birds. Avian Research, 13(1): 100027. DOI: 10.1016/j.avrs.2022.100027ZELENKOV, N.V. in: KUROČKIN, E. N. et al. Fossil vertebrates of Russia and adjacent countries. Fossil reptiles and birds. Part 3.  Moskva: GEOS. 2015. (v ruštine) BRINKMANN, J. Vergleichende Untersuchungen an der Hinterextremität
palaeognather Vögel im Hinblick auf deren phylogenetische Systematik. Dissertation - Fakultät für Biologie
der Eberhard Karls Universität Tübingen. 2010 Yuri T, Kimball RT, Harshman J, Bowie RC, Braun MJ, Chojnowski JL, Han KL, Hackett SJ, Huddleston CJ, Moore WS, Reddy S, Sheldon FH, Steadman DW, Witt CC, Braun EL. Parsimony and model-based analyses of indels in avian nuclear genes reveal congruent and incongruent phylogenetic signals. Biology (Basel). 2013 Mar 13;2(1):419-44.  (Poznámka: Rovnaký systém je uvedený v starších vydaniach knihy z rokov 2014 a 2005)Livezey BC, Zusi RL. Higher-order phylogeny of modern birds (Theropoda, Aves: Neornithes) based on comparative anatomy. II. Analysis and discussion. Zool J Linn Soc. 2007 Jan 1;149(1):1-95 BLACKWELDER, R. E. Classification of the animal kingdom. Carbondale: Southern Illinois University Press, 1963. S. 68GRZIMEK, B. et al. Grzimeks Tierleben VII - Vögel 1. Zürich: Kindler Verlag, 1968.  S. 79-106vtáky. in: Pyramída S. 5924-5925 (rok 1986)KOVALIK, P. et al. Slovenské mená vtákov sveta  - verzia 2020_VIII_13 BREHM, A. et al. Život zviera - 3 Vtáky. Bratislava: Obzor. 1968. S. 33-45Mayr, G. and Kitchener, A.C. (2025), The Lithornithiformes (Aves) from the early Eocene London Clay of Walton-on-the-Naze (Essex, UK). Pap Palaeontol, 11: e1611. https://doi.org/10.1002/spp2.1611

 Iné projekty 

 Referencie